”SALÁTA”
 Zöld tippek zöldülő iskoláknak

2006. május

1. Zöld Óvoda - pályázat

	A KvVM és az OM megbízásából az Oktatási Minisztérium Alapkezelő Igazgatósága pályázatot hirdet óvodák számára "Zöld Óvoda" cím elnyerésére.  A pályázat célja: A KvVM és az OM - a hazai és a nemzetközi tapasztalatok alapján - fontosnak tartja, hogy az óvodás korosztály sajátos, korcsoportjának megfelelő módszerekkel és eszközökkel, valamint élményekre és tapasztalatokra épített tanulási környezet kialakításával olyan környezeti nevelésben részesüljön, mely hatékony rendszerbe szerveződve biztosítja a kisgyermekkori nevelés eredményességét. A pályázat tárgya: A kidolgozott kritérium rendszernek megfelelő óvodák számára a "Zöld Óvoda" cím elnyerése. A pályázók köre: a közoktatásról szóló 1993. évi LXXIX. tv. 24.§ (1)-ben foglaltaknak megfelelő nevelési intézmények, fenntartótól függetlenül. 
	A "Zöld Óvoda" cím felhasználható: az intézmény partnerkapcsolatai, marketingtevékenysége során, mint a vonzó irányultságról szóló referencia. A díjazottak oklevelet kapnak.
	Pályázati feltételek: Egy intézmény (összevont igazgatású intézmény esetén: tagintézményenként, telephelyenként) csak egy pályázatot nyújthat be. Rendelkeznie kell nevelőmunkájában az elmúlt három évre vonatkozóan olyan kiemelkedő és eredményes feladatvállalással és tevékenységgel, melynek iránya a korszerű környezeti nevelés céljainak elérése érdekében hatékonyan valósult meg, illetve képes a cím elnyerését követően folyamatosan teljesíteni a Zöld Óvoda Kritériumrendszer feltételeit. Teljesítenie kell az önértékelést a kritériumrendszer figyelembevételével a megadott szempontok alapján, az adatlapon a pontos adatszolgáltatást, a fenntartói támogató nyilatkozat beküldését, nevelőtestület szándéknyilatkozatát, be kell mutatnia, hogy a nevelési programját a környezeti nevelésre építette, hogy a programokat a teljes intézményre vonatkozóan valósítja meg. A pályázati dokumentáció (adatlap, mellékletek, kötelezően kitöltendő nyilatkozatok) és a tartalmi értékelő lap csak elektronikus úton a ,  és a  honlapokon érhető el. További információk: OM ()

2. Gyermekek a nemzeti parkokban - ingyenes családi nap

	 A Duna-Ipoly Nemzeti Park Igazgatóság 2006. május 28-án (vasárnap), 11.00-től 16.00 óráig az Európai Nemzeti Parkok Napja és a nemzetközi gyermeknap alkalmából ingyenes családi napot rendez a Pál-völgyi-barlang kőfejtőjében. kézműves bemutatók-, foglalkozások- és vásár, természetismereti vetélkedő értékes nyereményekkel, barlangász kiképzés és barlanglátogatás.  Pál-völgyi-barlang kőfejtő, Budapest, II. ker. Szépvölgyi út 162. Megközelítés: Kolosy térről 65-ös autóbusszal a Pál-völgyi-cseppkőbarlang megállóig. Információ: 1/391-4638, 1/391-4626, ww.dinpi.hu
3. Barangold be a házat! - energiás segédanyag

	Elkészült az Energia Klub Otthon az energiában című oktatóplakátjának interaktív változata. A színes, animációkkal tarkított anyag a háztartási energiafelhasználás témakörében kalauzol el minket. Megtudhatjuk, hogy hol érdemes kompakt fénycsövet használni, mennyi energiát fordítunk fűtésre, mennyit fogyasztanak standby üzemmódban az elektronikai berendezéseink, miért jó fedőt használni a főzéshez, hogyan érdemes szigetelni a falakat és a tetőt, de olvashatunk arról is, hogy hogyan hasznosíthatjuk az esővizet a ház körül, és mi kerüljön a komposztba.
	Az oktatóanyag a 12-16 éves korosztálynak szól, iskolák, pedagógusok, oktatóközpontok figyelmébe ajánljuk, és persze mindazoknak, akiket érdekel az energia témaköre, és fontosnak tartják, hogy a következő nemzedék tudatos energiafelhasználóvá váljon. A plakát interaktív változata ingyenesen letölthető a  címről. Tovább információ: Király Zsuzsanna, Budapest Szerb u. 17-19. Tel 411 3520

4. „NE VEDD, VÉDD!” - pályázat

	Pályázatot hirdet 5.-12. évfolyamos diákok számára  a Környezetvédelmi és Vízügyi Minisztérium, REX Kutyaotthon Alapítvány és a WWF Magyarország
	Az állatok, növények és a belőlük készült ajándéktárgyak, használati cikkek nemzetközi kereskedelme napjainkra hatalmas méreteket öltött. Sok fajt azért gyűjtenek be élőhelyeikről, hogy kedvtelésből tartsák őket, míg másokat értékesnek vélt testrészeikért ölnek meg, hogy azok feldolgozás után kerüljenek az üzletekbe. A pályázat keretében olyan társasjáték, illetve számítógépes játék elkészítése a feladat, amely témájában kapcsolódik a veszélyeztetett állat- és
növényfajok kereskedelméhez.
	A versenyt az alábbi korcsoport-kategóriákban hirdetik meg:  I. korcsoport: 5-8. évfolyam , II. korcsoport: 9-12. évfolyam. Környezetvédelmi és Vízügyi Minisztérium, Zöld Pont Szolgálat 1011 Budapest, Fő utca 44-50. A pályaművekhez csatolni kell a pályázó(k) nevét, lakcímét, telefonszámát, e-mail címét! További információk találhatók itt: ; érdeklődni a  e-mail címen vagy a (06-1) 395-6857 telefonszámon lehet. Forrás: 

5. Fotópályázat

	Cserhát- Ipoly Környezet és Természetvédelmi Egyesület fotópályázatot ír ki  „Veszélyben a növény és állatvilág” címmel általános és középiskolások részére. Témája: Nógrád megyében vadon élő ritka, védett, fokozottan védett növényekről, állatokról, élőhelyeikről és veszélyeztetésükről. 
	A fotók mellett fel kell tüntetni a fotó címét, pontos dátumát, a település nevét és a természeti terület elnevezését ahol a kép készült! Továbbá mellékelni kell a pályázó nevét, címét, osztályát, iskolája címét, lakása vagy mobil számát! A fotók mérete: 9x13 cm-től 13x18 cm-ig Digitális vagy hagyományos formában készülhetnek! Egy pályázó maximum 5 képpel pályázhat! 
	A fotók beérkezési határideje: 2006. november 30. Cím és információ: Cserhát- Ipoly Környezet és Természetvédelmi Egyesület 3179 Nógrádsipek, Dózsa Gy. út 21. Tel.: 32/389-173; 06-70/ 254-8256; 06-30/ 429-4025

6. Papírtéglanyomó

	Most készletről megrendelhető a Kalas-Herold féle papírtéglanyomó készülék (amíg el nem fogy). Ára 8.000.- Ft + postaköltség. A nyári táborok egyik kedvence a papírtéglakészítő prés. Hulladékpapírok feláztatása után pillanatok alatt előállítható a papírtégla (anyagában színezhető, száradás után festhető, darabolható, ragasztható, felületileg alakítható - egyébiránt kiváló hő- és hangszigetelő). Legszebb tábori emlék, egy körbededikált papírtégla. A készülék megrendelhető a REFLEX Egyesületnél:. 9024 Győr, Bartók Béla u. 7. T el: 96/316-192 fax: 96/310-988 

7. Környezeti nevelés az erdőben - továbbképzés 

	 Az Öko-Fórum Alapítvány és az ELTE 2006-2007. évben „Környezeti nevelés az erdőben” címmel továbbképzést szervez pedagógusok, erdészek, ifjúsági vezetők részére svájci erdőpedagógiai tapasztalatok felhasználásával. A továbbképzés időtartama 60 óra (akkreditálás alatt). 
	A továbbképzés célja: 
- Az erdei programok vezetőinek, pedagógusoknak, szabadidő szervezőknek és ifjúsági vezetőknek olyan szakmai és módszertani ismeretekhez speciális erdőpedagógia, módszertangyakorlat – juttatása, amelyek birtokában képesek lesznek az erdőben folytatható nevelőmunkára. 
- A résztvevők környezetkultúrájának alakítása azáltal, hogy felismerteti és megismerteti velük az erdő, mint környezeti nevelési helyszín által biztosított tapasztalatszerzési, ismeretszerzési, valamint játéklehetőségeit. 
- Megismertetni a résztvevőket az erdővel, mint sokfunkciós életközösséggel, feltárva annak természeti és társadalmi értékeit, valamint helyét és szerepét a környezeti nevelésben, életkoronként differenciálva. 
- Tudatosítani azokat a kapcsolódási pontokat, amelyek a pedagógusok és a területen dolgozó erdészek között kialakíthatók. 

	 2 x 4 nap, 2006. őszén és 2007. tavaszán. A továbbképzés végén a résztvevők dolgozatot készítenek.  2006. október 12-15. (csütörtök 18.00 óra – vasárnap 14.00 óra)  Rákóczifalva (Szolnoktól 10 km-re)  2006-2007-ben 89.000 Ft. A tanfolyam díja magában foglalja a teljes ellátás költségét (szállás, étkezés) és az oktatási segédanyagokat. 
Rákóczifalva Nagyközség Önkormányzatánál. Cím: 5085 Rákóczifalva, Szabadság tér 2. 
Információ: Szucsik Hajnalka, 56/441-006, illetve Dósa Gyula erdőpedagógustól a                     20/2215720-as telefonszámon.